السلام عليكم
..................
#بقلم _الكاتبة _ناز
نرجس : بدت تنكشفلي الوجوه ع حقيقتهة الوجوه الجنت احسبهة بريئة وع نياتهة بس طلع العكس
نزلن البنات ضليت وحدي بلغرفة اريد انسة كل الصار
وياي طفيت الضوة وغطيت نفسي وغمضت عيوني بديت افكر واكول لو هسة بابا عايش وحاضر الي صار شنو راح تكون ردت فعلة شنو راح يكون ردة الهم نمت واني غركانة بافكاري
كعدت ع صوت المبايل ايدك فتحتة شفت المتصل فهد
عدل كعدتي انكطع الاتصال باوع ع ساعة 1 الضهر كمت بسرعة بدلت وغسلت وتوضيت وصليت ونزلت والكل ملتم بلصالة يشاقون ويضحكون ولا كانو شي صاير لصبح ابتسمت وفتت كعدت ع القنفة
محمد : ياا هلاا بنرجس
نرجس : هلا بيك خوما محتاج شي
محمد : بديتي تعرفيني يبت عمي
نرجس : كول شعندك
محمد : اذا مصير زحمة بس اكويلي قميصي والبنطرون عندي طلعة وية جماعتي
الجدة : يااهو جماعتك العفطية
محمد : افا عليج جدة اني ابن ماهر واخو الشيخ فهد امشي وية جماعة عفطية
بنص حديثهم بدو يصبون الغدة صبو الفهد وحد ع القنفة لان ميكدر يكعد وكعدت عمة ميسون تاكل ويا وتسويلة لفات وتنطي واحنة كعدنة نتغدة كملنة وشلنة المواعين ساعدت البنات بغسيل المواعين كملنة صبت رقية الجاي قدمتلهم وقدمت الفهد كام محمد خاطلة اكلاص الجاي وانطاهيا وكعد يم يشرب جاي كملو وكلهة كامت ضل بس فهد وحدة كاعد بلصالة فتت من يم باب الصالة وصاحلي فهد
فهد : نرجس
نرجس : وكفت يم باب الصالة وكلت هاا
فهد : تعاي
ــ رحت وكفت كدامة وكال تعاي اكعدي هنا اشر بأيدة ع القنفة يعني بصفة كتلة فهد هسة احد يجي ويشوفنة شيكولون علينة
فهد : يابوية لوبس تبطلين هلخوف اني بخير
نرجس : فهد ترا العالم اطب وتطلع بلا شافوني كاعدة يمك شلون
فهد : عود من يشوفونة غمضي عيونج
ــ ضحكت وكتلة ياا ليش
فهد : حتة محد يشوفنة لان من تغمضين عيونج الدنيا راح تصير ضلمة
نرجس : يعني متبطل سوالفك
فهد : يابة سوالفي وعاجبتني وهسة روحي ردي الباب وتعاي اكعدي كبالي
نرجس : رديت الباب وكعدت بصفة ضل يباوع وصافن بوجهي خلة ايدة ع وجهي ويتلمس اخدودي وعيوني
فهد : عيونج
نرجس : شبيهن
فهد : يسطرن سطر والعباس
أنت تقرأ
احضان من جمرMystery / Thriller
للعينِ سِحْرٌ فاتكٌ قتّالُ ورموشُها تحتَ السيوفِ نِبالُ ما للمليحةِ لا تجودُ بنظرةٍ أمْ أنّ بدء الوصلِ فيه دلالُ بعضُ العيونِ تريكَ كونًا هادئا والبعضُ فيها يَكمُنُ الزلزالُ